30.4.2014 Den Europæiske Unions Tidende L 128/61 RÅDETS AFGØRELSE af 14. april 2014 om undertegnelse på Den Europæiske Unions vegne af den europæiske konvention om retlig beskyttelse af adgangsstyrede og adgangsstyrende tjenester (2014/243/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5, under henvisning til forslag fra Europa-Kommissionen, og ud fra følgende betragtninger: (1) — Rådet gav den 16. juli 1999 Kommissionen bemyndigelse til i Europarådet og på vegne af Det Europæiske Fælles- skab at forhandle om en konvention om retlig beskyttelse af adgangsstyrede og adgangsstyrende tjenester. (2) — Den europæiske konvention om retlig beskyttelse af adgangsstyrede og adgangsstyrende tjenester (»konventionen«) blev vedtaget af Europarådet den 24. januar 2001. (3) — Konventionen indeholder et regelsæt, der er næsten identisk med det, som fremgår af Europa-Parlamentets og Rådets direktiv 98/84JEF (). (4) — Konventionen trådte i kraft den 1. juli 2003 og er åben for undertegnelse for Unionen. (5) — Konventionens undertegnelse vil bidrage til at udvide anvendelsen af bestemmelser, der svarer til bestemmelserne i direktiv 98/84/EF, ud over Unionens grænser og vil etablere et regelsæt for adgangsstyrede tjenester, der er fælles for hele det europæiske kontinent. (6) — Konvention bør undertegnes på vegne af Unionen med forbehold af dens senere indgåelse — VEDTAGET DENNE AFGØRELSE: Artikel 1 Der gives herved på Unionens vegne bemyndigelse til undertegnelse af den europæiske konvention om retlig beskyttelse af adgangsstyrede og adgangsstyrende tjenester (?) med forbehold af indgåelse af konventionen. Artikel 2 Formanden for Rådet bemyndiges herved til på Unionens vegne at udpege den eller de personer, der er beføjet til at undertegne konventionen. Artikel 3 Denne afgørelse træder i kraft på dagen for vedtagelsen. Udfærdiget i Luxembourg, den 14. april 2014. På Rådets vegne A. TSAFTARIS Formand () Europa-Parlamentets og Rådets direktiv 98/84/EF af 20. november 1998 om retlig beskyttelse af adgangsstyrede og adgangsstyrende tjenester (EFT L 320 af 28.11.1998, s. 54). (?) Konventionens tekst er offentliggjorti EUT L 336 af 20.12.2011, s. 2.